Document ID: 31998R1563

KOMMISSIONENS FORORDNING (EF) Nr. 1563/98 af 20. juli 1998 om ændring af forordning (EF) nr. 956/97 om gennemførelsesbestemmelser til Rådets forordning (EF) nr. 2201/96 for så vidt angår særlige foranstaltninger for forarbejdede asparges
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), ændret ved forordning (EF) nr. 2199/97 (2), særlig artikel 10, stk. 4, og
ud fra følgende betragtninger:
Ved Kommissionens forordning (EF) nr. 956/97 (3) blev fristen for de repræsentative sammenslutningers indgivelse af programmer for særlige foranstaltninger fastsat til den 30. juni 1998; det tidsrum, der er nødvendigt for at oprette disse repræsentative sammenslutninger, der er defineret i artikel 1, litra a), i nævnte forordning, viser sig at være længere end oprindeligt forventet; det er derfor nødvendigt at udskyde ovennævnte frist med et år for at muliggøre iværksættelsen af nævnte forordning;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
I artikel 1, litra b), i forordning (EF) nr. 956/97 ændres datoen »den 30. juni 1998« til »den 30. juni 1999«.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. juli 1998.

Labels: 17
19